Selv ledet Li det første allkinesiske jazzband, som spilte i en eksklusiv Shanghai-nattklubb. Lis sanger ble ofte fremført av forskjellige «sang-og-dans-grupper» med kvinnelige sangere og mannlige musikere. Mange av dem hadde begynt i Lis grupper. Blant de stjernene som slik ble berømte takket være Li Jinhui var Wang Renmei, Nie Er og Zhou Xuan. Zhou Xuan skulle senere bli en av republikken Kinas syv store sangstjerner.